rejauldu/bengali-wikipedia huggingface dataset:
thumb|220x220px|পর্যালোচনা প্রক্রিয়া চলাকালীন ভিএআর-এর এই প্রতীকটি পর্দায় প্রদর্শিত হয় ভিডিও সহকারী রেফারি (ভিএআর) হচ্ছে অ্যাসোসিয়েশন ফুটবলে একজন ম্যাচ কর্মকর্তা, যিনি প্রধান রেফারি কর্তৃক গৃহীত সিদ্ধান্তগুলো পর্যালোচনা করেন।  বেশ কয়েকটি বড় প্রতিযোগিতায় ব্যাপক পরীক্ষা নিরীক্ষার পরে, ভিএআর প্রথমবারের মতো ২০১৮ সালে আন্তর্জাতিক ফুটবল অ্যাসোসিয়েশন বোর্ড (আইএফএবি) দ্বারা ম্যাচের আইনগুলোতে লিখিত হয়েছে। "ন্যূনতম হস্তক্ষেপ, সর্বাধিক উপকার" দর্শনের অধীনে পরিচালিত ভিএআর প্রযুক্তিটি "স্পষ্ট এবং সুস্পষ্ট ত্রুটি" এবং "গুরুতর লক্ষ্যভ্রষ্ট হওয়া ঘটনা" সংশোধন করার জন্য একটি উপায় সরবরাহ করার চেষ্টা করে।  ভিএআর ব্যবহৃত প্রতিযোগিতা কোন প্রতিযোগিতার শুধু "সরাসরি" ম্যাচগুলোতেই ভিএআর অন্তর্ভুক্ত করা হয়েছে। ভিএআরের মাধ্যমে খেলার মাঠে রেফারির সাথে যোগাযোগ করে এবং প্রধান রেফারির সিদ্ধান্ত গ্রহণের উপর প্রভাব ফেলতে পারে।  ক্লাব প্রতিযোগিতা ঘরোয়া লিগ  মহাদেশীয়  আন্তর্জাতিক  ফিফা ক্লাব বিশ্বকাপ  জাতীয় দলের প্রতিযোগিতা মহাদেশীয়  আন্তর্জাতিক  আরও দেখুন  গোল-লাইন প্রযুক্তি  তাৎক্ষনিক পুনঃপ্রদর্শন  নোট  তথ্যসূত্র  বহিঃসংযোগ  Experiments with Video Assistant Referees (VARs) from FIFA  Video Assistant Referees (VARs) Experiment Protocol (Summary) from IFAB  VAR – The System Explained from FIFA  বিষয়শ্রেণী:ফুটবলের আইন বিষয়শ্রেণী:ফুটবল রেফারি বিষয়শ্রেণী:ক্রীড়া চালনা প্রযুক্তি Referee
এল্ক সিটি ডেইলি নিউজ একটি দৈনিক পত্রিকা যা সপ্তাহে পাঁচ দিন প্রকাশিত হয়। এটি মঙ্গল থেকে শুক্রবার এবং রবিবার প্রকাশিত হয়। ওকলাহোমা রাজ্য সৃষ্টি হওয়ারও ছয় বছর আগ থেকে, ১৯০১ সাল থেকে পত্রিকাটি প্রকাশিত হয়। "Elk city daily news" Library of Congress (accessed February 25, 2010). পত্রিকাটির মালিক হলেন এল্ক শহরের ওয়েড পরিবারের বেশ কয়েকজন সদস্য, তাদের মধ্যে অন্তর্ভুক্ত আছেন এলিজাবেথ ওয়েড (২০১১-২০১৮), ল্যারি আর ওয়েড (১৯৬৯ - ২০১১) এবং পল আর ওয়েড (১৯৩x - ১৯৭২)।   তথ্যসূত্র   বিষয়শ্রেণী:ওক‌লাহোমার সংবাদপত্র বিষয়শ্রেণী:ওকলাহোমার সংবাদপত্র
তারামন বেগম (১৯৫৭ - ১ ডিসেম্বর ২০১৮) যিনি তারামন বিবি নামে অধিক পরিচিত, বাংলাদেশের স্বাধীনতা যুদ্ধের একজন বীর নারী মুক্তিযোদ্ধা। স্বাধীনতা যুদ্ধে তার সাহসিকতার জন্য ১৯৭৩ সালে বাংলাদেশ সরকার তাকে বীর প্রতীক খেতাব প্রদান করে। ১৯৭৩ সালের সরকারি গেজেট অনুযায়ী তার বীরত্বভূষণ নম্বর ৩৯৪। গেজেটে নাম মোছাম্মৎ তারামন বেগম।   প্রারম্ভিক জীবন  তারামন বিবি ১৯৫৭ সালে কুড়িগ্রাম জেলার চর রাজিবপুর উপজেলার শংকর মাধবপুর গ্রামে জন্মগ্রহণ করেন। তার বাবার নাম আবদুস সোহবান এবং মায়ের নাম কুলসুম বিবি।   মুক্তিযুদ্ধে ভূমিকা  তারামন বিবি ১১ নং সেক্টরে নিজ গ্রাম কুড়িগ্রাম জেলার শংকর মাধবপুরে ছিলেন। তখন ১১ নং সেক্টরের নেতৃত্বে ছিলেন সেক্টর কমান্ডার আবু তাহের। মুহিব হাবিলদার নামে এক মুক্তিযোদ্ধা তারামন বিবিকে মুক্তিযুদ্ধে অংশ নেওয়ার জন্য উৎসাহিত করেন। যিনি তারামনের গ্রামের পাশের একটি ক্যাম্পের দায়িত্বে ছিলেন। তিনি তারামনকে ক্যাম্পে রান্নাবান্নার জন্য নিয়ে আসেন। তখন তারামনের বয়স ছিলো মাত্র ১৩ কিংবা ১৪ বছর। কিন্তু পরবর্তিতে তারামনের সাহস ও শক্তির পরিচয় পেয়ে মুহিব হাবিলদার তাকে অস্ত্র চালনা শেখান।  পরবর্তীতে সহকর্মীদের কাছ থেকে অস্ত্র চালনার প্রশিক্ষণ নিয়ে তাদের সাথে অনেক যুদ্ধে অংশগ্রহণ করেন ও গুরুত্বপূর্ণ ভূমিকা পালন করেন।   স্বাধীনতা পরবর্তী  বাংলাদেশ স্বাধীনতা লাভের পর ১৯৭৩ সালে তৎকালীন সরকার মুক্তিযুদ্ধে তারামন বিবিকে তার সাহসীকতা ও বীরত্বপূর্ণ অবদানের জন্য “বীর প্রতীক” উপাধিতে ভূষিত করেন। কিন্তু ১৯৯৫ সাল পর্যন্ত তাকে খুঁজে বের করা সম্ভব হয়নি। ১৯৯৫ সালে ময়মনসিংহের আনন্দমোহন কলেজের বাংলা বিভাগের অধ্যাপক ও গবেষক বিমল কান্তি দে প্রথম তার সন্ধান পান। এ কাজে বিমল কান্তিকে সহায়তা করেন কুড়িগ্রামের রাজীবপুর কলেজের অধ্যাপক আবদুস সবুর ফারুকী।  এরপর নারীদের অধিকার নিয়ে কাজ করা কয়েকটি সংগঠন তাকে ঢাকায় নিয়ে আসে। সেই সময় তাকে নিয়ে পত্রিকায় প্রচুর লেখালেখি হয়। অবশেষে ১৯৯৫ সালের ১৯শে ডিসেম্বর তৎকালীন বেগম খালেদা জিয়ার সরকার এক অনাড়ম্বর পরিবেশে আনুষ্ঠানিকভাবে তারামন বিবিকে বীরত্বের পুরস্কার তার হাতে তুলে দেন। তারামন বিবিকে নিয়ে আনিসুল হকের লেখা ‘বীর প্রতীকের খোঁজে’ নামক একটি বই রয়েছে। আনিসুল হক রচিত ‘করিমন বেওয়া’ নামক একটি বাংলা নাটকের কেন্দ্রীয় চরিত্র ছিলেন তারামন বিবি।   ব্যক্তিগত জীবন তারামন বিবির স্বামীর নাম আবদুল মজিদ। এই দম্পতির এক ছেলে ও এক মেয়ে রয়েছে। ২০১৮ সালে মৃত্যুর পূর্ব পর্যন্ত তিনি কুড়িগ্রামের রাজিবপুরে স্বামী ও দুই সন্তান নিয়ে বসবাস করতেন।  মৃত্যু তারামন বিবি দীর্ঘদিন ধরে অসুস্থায় ভুগছিলেন। ১লা ডিসেম্বর ২০১৮ সালে তিনি নিজ বাসায় মৃত্যুবরণ করেন। রাষ্ট্রীয় মর্যাদায় তাকে রাজিবপুর উপজেলার কাচারীপাড়া তালতলা কবরস্থানে সমাধিস্থ করা হয়।  আরও দেখুন  বাংলাদেশের স্বাধীনতা যুদ্ধ  সিতারা বেগম (বীর প্রতীক)  বীর প্রতীক  পাদটীকা     তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:২০১৮-এ মৃত্যু বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশের মুক্তিযোদ্ধা বিষয়শ্রেণী:বাংলাদেশী সক্রিয় নারী কর্মী বিষয়শ্রেণী:মুক্তিবাহিনীর কর্মকর্তা বিষয়শ্রেণী:১৯৫০-এর দশকে জন্ম বিষয়শ্রেণী:কুড়িগ্রাম জেলার ব্যক্তি
thumb|upright=0.95|রুডলফীয় তালিকার শুরুর পৃষ্ঠায় এই বিখ্যাত ছবিটি স্থান পেয়েছিল। এতে হিপ্পারকোস, টলেমি, কোপের্নিকুস এবং ট্যুকো ব্রাহের প্রতি সম্মান জানানো হয়েছে। রুডলফীয় তালিকা (ইংরেজি ভাষায়: Rudolphine Tables, লাতিন ভাষায়: Tabulae Rudolphinae) হলো নক্ষত্র এবং গ্রহের অবস্থানের তালিকা যা জার্মান জ্যোতির্বিদ ইয়োহানেস কেপলার ডেনীয় পর্যবেক্ষণমূলক জ্যোতির্বিদ ট্যুকো ব্রাহের উপাত্তের উপর ভিত্তি করে ১৬২৭ সালে প্রকাশ করেছিলেন। ১৬০১ সালের সেপ্টেম্বরে ট্যুকো ব্রাহে পুণ্য রোমান সম্রাট রুডলফ ২-এর কাছে যে নতুন প্রকল্পের প্রস্তাব রেখেছিলেন তার সহযোগী হিসেবে কেপলারকে একটি চাকরি জুটিয়ে দেন। এই প্রকল্পের কাজ ছিল কোপের্নিকুসোর উপাত্তের উপর ভিত্তি করে এরাসমুস রাইনহোল্ডের করা প্রুটেনীয় জ্যোতিষ্ক তালিকাকে প্রতিস্থাপন করার জন্য একটি নতুন তালিকা প্রণয়ন। ট্যুকোর উপাত্তের ভিত্তিতে কেপলার নতুন তালিকাটি প্রণয়ন করেন, রুডলফ ২-এর সম্মানে যার নাম রাখা হয় রুডলফীয় তালিকা।Caspar, Kepler, pp. 111–22.  ট্যুকো সে সময়কার সবচেয়ে নিখুঁত জ্যোতির্বৈজ্ঞানিক পর্যবেক্ষণের দাবীদার ছিলেন। তিনি চেয়েছিলেন তার উপাত্তের ভিত্তিতে একটি নতুন তারা তালিকা হোক। কেপলার এই তালিকার তারা এবং গ্রহগুলোর অবস্থানের গণনা করেন ট্যুকোর উপাত্ত, কোপের্নিকুসের সৌরকেন্দ্রিক মতবাদ এবং নিজের গ্রহদের উপবৃত্তীয় কক্ষপথের মডেল একসাথে করে। পাশাপাশি সে সময় গণিতের লগারিদম ব্যবস্থা গড়ে ওঠার কারণে হিসাবে ভুলের পরিমাণ কমে আসে।   তথ্যসূত্র   বিষয়শ্রেণী:নক্ষত্র তালিকা বিষয়শ্রেণী:জ্যোতির্বিজ্ঞানের ইতিহাস বিষয়শ্রেণী:ইয়োহানেস কেপলার
চাঁপাইনবাবগঞ্জ জেলা সুইমিংপুল ২০১১ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি চাঁপাই নবাবগঞ্জ জেলায় চাঁপাই নবাবগঞ্জ পৌরসভার বীরশ্রেষ্ঠ ক্যাপ্টেন মহিউদ্দীন জাহাঙ্গীর সেতু সংলগ্ন পিটিআই ভিআইপি সড়কে রেহাইচর মৌজায় অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় চাঁপাইনবাবগঞ্জে জেলা ক্রীড়া সংস্থার তত্ত্বাবধায়নে রয়েছে।  এটি চাঁপাইনবাবগঞ্জ জেলার উপজেলা বয়স ভিত্তিক সাঁতার প্রতিযোগিতা ও প্রশিক্ষণের জন্য ব্যবহার করা হয়।   নির্মাণ ইতিহাস  ২০০৬ সালের জুন মাসে জাতীয় ক্রীড়া পরিষদ শহরের রেহাইচর মৌজায় নতুন স্টেডিয়াম ও সুইমিংপুল নির্মাণের জন্য আট একর জমি ২ কোটি টাকা মূল্যে অধিগ্রহণ করে। সেপ্টেম্বর, ২০০৬ হতে ঠিকাদার প্রতিষ্ঠান টি এন্টারপ্রাইজ অ্যান্ড আবু হোসেন তোজাম্মেল হক জয়েন্ট ভেঞ্চার নির্মাণ কাজ শুরু করে। ২০১০ সালে নির্মাণ কাজ শেষ হলে জাতীয় ক্রীড়া পরিষদ জেলা ক্রীড়া সংস্থার কাছে নবনির্মিত স্টেডিয়াম ও সুইমিংপুল বুঝিয়ে দেয়। এটি খোলা আকাশের নীচে উন্মুক্ত সুইমিংপুল। নির্মাণ শেষে ২০১১ সালে এটির উদ্বোধন করা হয়। প্রকল্পটির নির্মাণ সম্পন্ন করতে ১.৫ কোটি টাকা ব্যয় হয়।   তথ্যসূত্র   বিষয়শ্রেণী:বাংলাদেশের সুইমিংপুল বিষয়শ্রেণী:চাঁপাইনবাবগঞ্জ জেলা বিষয়শ্রেণী:২০১১-এ বাংলাদেশে প্রতিষ্ঠিত বিষয়শ্রেণী:চাঁপাইনবাবগঞ্জের ক্রীড়া অনুষ্ঠানস্থল
চারুলতা মুখোপাধ্যায় ছিলেন কলকাতার একজন বিশিষ্ট নারী অধিকার কর্মী এবং সমাজকর্মী, যিনি ব্রাহ্মসমাজ এবং অল ইন্ডিয়া উইমেনস কনফারেন্সের সাথে যুক্ত ছিলেন।    তিনি তার সামাজিক এবং নারী অধিকার কর্মকাণ্ডের জন্য বিখ্যাত ছিলেন। তিনি AIWC-এর একজন সক্রিয় সদস্য ছিলেন এবং রাজকুমারী অমৃত কৌর, রানি রাজওয়াদে, মুথুলক্ষ্মী রেড্ডি, হান্সা মেহতা এবং অন্যান্যদের মতো অন্যান্য সমসাময়িকদের সাথে কাজ করেছিলেন।   বেঙ্গল ফ্রন্টে, তিনি তার মেয়ে রেণুকা রায় এবং রোমোলা সিনহার সাথে কাজ করেছিলেন। তিনি, রেণুকা রায় এবং রোমোলা সিনহা দেবদাসী প্রথা, পতিতাবৃত্তি এবং পতিতাদের শিশুদের পুনর্বাসনের জন্য তাদের লড়াইয়ের জন্য বিখ্যাত।   তিনি ডঃ পি কে রায় এবং সরলা রায়ের কন্যা ছিলেন। তিনি সতীশ চন্দ্র মুখোপাধ্যায়ের সাথে বিবাহ বন্ধনে আবদ্ধ হন। এয়ার মার্শাল সুব্রতো মুখার্জি, প্রসন্ত মুখার্জি এবং রেণুকা রায় ছিলেন তার ছেলে ও মেয়ে।   AIWC-তে তার উল্লেখযোগ্য সহকর্মীরা ছিলেন রাজকুমারী অমৃত কৌর, রানি রাজওয়াদে, মুথুলক্ষ্মী রেড্ডি, হান্সা মেহতা ইত্যাদি।   তথ্যসূত্র   বিষয়শ্রেণী:ভারতীয় সমাজকর্মী বিষয়শ্রেণী:ভারতীয় সংস্কারক বিষয়শ্রেণী:পশ্চিমবঙ্গের শিক্ষাবিদ বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:ব্রাহ্ম বিষয়শ্রেণী:তেলিরবাগের দাশ পরিবার বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি শিক্ষাবিদ বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:ভারতীয় নারীবাদী বিষয়শ্রেণী:ভারতীয় নারী অধিকারকর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:ভারতীয় সক্রিয়কর্মী
.পিএফ হলো ফ্রেঞ্চ পলিনেশিয়ার জন্য ইন্টারনেট কান্ট্রি কোড টপ-লেভেল ডোমেইন (সিসিটিএলডি)। পিএফ নামটি ফরাসি নাম Polynésie française থেকে এসেছে।  .পিএফ এর অধীনে একটি ডোমেন নাম নিবন্ধন করার জন্য একটি স্থানীয় পরিচিতিকে নিয়োগ করতে হবে। তৃতীয় স্তরে সর্বজনীন নিবন্ধনের জন্য উপলব্ধ একমাত্র ২য় স্তরের ডোমেন হল .org.pf, তবে বেশিরভাগ নিবন্ধন সরাসরি দ্বিতীয় স্তরে করা হয়।   দ্বিতীয়-স্তরের ডোমেইন    org.pf  asso.pf (যথাযথভাবে ঘোষিত সমিতিগুলির জন্য সংরক্ষিত)  edu.pf (শিক্ষা প্রতিষ্ঠানের জন্য সংরক্ষিত)  gov.pf (ফরাসি পলিনেশিয়া সরকারের জন্য সংরক্ষিত)   তথ্যসূত্র   বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ডোমেইন নাম অসম্পূর্ণ
Explanation This template is a copy of  except that it uses normal text instead of non-proportional, monospaced text:  Code Result Remark {{tlb|Template name}}  {{tlb|Template name|parm1|parm2}}  {{tlb|Template name|parm1|parm2{{=}}foo}}  Equal signs need to be escaped using {{=}}. {{tlb}}  This actually substitutes the current page name.  Useful as a self-reference; won't be linked. {{tlb|SISTER=m:|3x}}  Link to page on another wiki.  I.e., it's a -style template-link tag that boldfaces the template name, and accepts parameters. It's main use is in distinguishing between multiple templates with similar names, in documentation, talk page discussions, etc.  The rest of the documentation is for , which works the same way (although it doesn't currently behave sanely when no parameters are given; use  instead).
আল-রহমান মসজিদ (  ; প্রতিলিপি : পরম করুণাময় ) বাগদাদে ইরাকের বৃহত্তম মসজিদগুলির মধ্যে একটি হওয়ার কথা ছিল। এটি ১৯৯৮ সালে সাদ্দাম হুসেন দ্বারা শুরু করা হয়েছিল, তবে ২০০৩ সালে ইরাক আক্রমণের সময় কাজটি খুব কম করা হয়েছিল এবং এটি কখনই সম্পন্ন হয়নি। এটি পুরানো রেসের ট্র্যাকের জায়গায় বাগদাদের মনসুর পাড়ায় অসম্পূর্ণ রয়ে গেছে। এর প্রধান অসম্পূর্ণ গম্বুজটি আটটি ছোট, স্বতন্ত্র গম্বুজ দ্বারা বেষ্টিত রয়েছে, যার ফলে আটটি ছোট ছোট গম্বুজগুলি তাদের দেয়ালগুলিতে সংহত হয়েছে। এটি প্রায়  ব্যাস এবং এটি  দখল করে। In the shadow of Hussein's mosque, parties blossom, Christian Science Monitor, 20 May 2003. Retrieved 8 December 2012.Wise words for Shias at Saddam folly, The Guardian, 12 December 2004. Retrieved 8 December 2012.Photos: (Now Public), (Flickr). Retrieved 8 December 2012.Baghdad Mosques, Global Security. Retrieved 8 December 2012.   দ্ব্যর্থতা নিরসন  মসজিদটি কখনও কখনও অন্য মসজিদের সাথে বিভ্রান্ত হয় - "গ্রেট সাদ্দাম মসজিদ", (বা "গ্র্যান্ড সাদ্দাম মসজিদ") যা সে সময় নির্মিত হয়েছিল। পুরানো আল মুথানা পৌর বিমানবন্দরের জায়গায় এটি উত্তর-পূর্বের কয়েক মাইল দূরে নির্মিত হয়েছিল। এটি আল-রহমানের চেয়েও বড় এবং কৃত্রিম হ্রদে কেন্দ্রীভূত হওয়ার কথা ছিল। এটি নবনির্মিত বিশ্ববিদ্যালয় অনুষদ দ্বারা বেষ্টিত হত, একটি  উচ্চ গম্বুজ, এবং প্রায়  ব্যাসে। এই মসজিদটি নির্মাণের কাজটি তখনও শেষ পর্যায়ে ছিল যখন কেবল কয়েকটি কেন্দ্রীয় কলাম নির্মিত হয়েছিল। (  ) Starving Iraq plans biggest mosque, The Independent, 10 October 1995. Retrieved 8 December 2012.Photos: (SkyscraperCity.com), (SkyscraperPage.com), (AR15.com). Retrieved December 2012.   আরও দেখুন    ইরাকে ইসলাম  বাগদাদে মসজিদের তালিকা   তথ্যসূত্র   বিষয়শ্রেণী:বাগদাদের মসজিদ বিষয়শ্রেণী:গম্বুজসহ মসজিদ বিষয়শ্রেণী:বাগদাদের ভবন ও স্থাপনা
উইকিপিডিয়া একটি ইন্টারনেটভিত্তিক মুক্ত বিশ্বকোষ। জনমানুষের স্বেচ্ছাশ্রমে তৈরি এই বিশ্বকোষ সমৃদ্ধ করতে আপনিও অবদান রাখতে পারেন। বিশ্বের ২৮৪টি ভাষায় পরিচালিত উইকিপিডিয়ার বাংলা সংস্করণটির যাত্রা শুরু হয় ২০০৪ সালে।  অ আ অ্যা ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় ৎ ০-৯ সব
ব্রুনা ফেরেজ (জন্ম ৫ সেপ্টেম্বর ১৯৮১) একজন ব্রাজিলীয় প্রাপ্তবয়স্ক মডেল, পর্নোগ্রাফিক অভিনেত্রী এবং টিভি-ব্যক্তিত্ব।   জীবন এবং কর্মজীবন  পোর্তো আলেগ্রেতে জন্মগ্রহণকারী, ফেরেজ ২০০৫ সালে সাও পাওলোতে চলে আসেন, যার লক্ষ্য ছিল একজন স্ট্রিপার হিসেবে ক্যারিয়ার গড়ার।  তিনি তার ওয়েবক্যাম সেক্সি-শোগুলির জন্য প্রথম ইন্টারনেট ব্যক্তিত্ব হিসাবে পরিচিত হন।   ২০০৭ সালে তিনি ব্র্যাসিলিরিনহাস কোম্পানির সাথে একটি একচেটিয়া চুক্তি স্বাক্ষর করে প্রাপ্তবয়স্ক শিল্পে প্রবেশ করেন; একই বছর তিনি তার প্রথম চলচ্চিত্র আ গারোতা দা ওয়েব সেক্সে অভিনয় করেন।     তথ্যসূত্র    বহিঃসংযোগ     বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় অভিনেত্রী বিষয়শ্রেণী:ব্রাজিলীয় পর্নোগ্রাফিক চলচ্চিত্র অভিনেত্রী বিষয়শ্রেণী:ব্রাজিলীয় নারী প্রাপ্তবয়স্ক মডেল
উইলিয়াম আলফ্রেড হান্ট (; জন্ম: ২৬ আগস্ট, ১৯০৮ - মৃত্যু: ৩০ ডিসেম্বর, ১৯৮৩) নিউ সাউথ ওয়েলসের বালমেইন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, নিচেরসারিতে বামহাতে ব্যাটিং করতেন বিল হান্ট।   খেলোয়াড়ী জীবন  ১৯২৯-৩০ মৌসুম থেকে ১৯৩১-৩২ মৌসুম পর্যন্ত বিল হান্টের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন বিল হান্ট। ২৯ জানুয়ারি, ১৯৩২ তারিখে অ্যাডিলেডে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তিনি কোন টেস্টে অংশগ্রহণের সুযোগ পাননি।  ৩০ ডিসেম্বর, ১৯৮৩ তারিখে ৭৫ বছর বয়সে নিউ সাউথ ওয়েলসের বালমেইন এলাকায় বিল হান্টের দেহাবসান ঘটে।   তথ্যসূত্র    আরও দেখুন   কনরাড হান্ট  লিজলে নাজেল  এক টেস্টের বিস্ময়কারী  ভিক্টোরিয়া ক্রিকেট দল  অস্ট্রেলীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯০৮-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার
কূটনীতিতে একজন সহদূত, সংযুক্ত কর্মকর্তা বা আতাশে/অ্যাটাশে বলতে কোনও উচ্চস্থানীয় ব্যক্তি বা সংস্থার (যেমন রাষ্ট্রীয় দূতাবাসের) কূটনৈতিক বা প্রশাসনিক কর্মচারীবৃন্দের সাথে সংযুক্ত একজন বিশেষ কর্মকর্তাকে বোঝায়, যিনি বিশেষ কোনও বিষয়ে পারদর্শী হয়ে থাকেন। আতাশে কথাটি ফরাসি ভাষা থেকে আগত, যার অর্থ "সংযুক্ত"।  এক সহদূত সাধারণত কূটনীতিক বা সহায়ক কর্মচারীবৃন্দের অংশ হিসেবে কোনও রাষ্ট্রদূতের কর্তৃত্বাধীনে বা অন্য কোনও কূটনৈতিক মিশনের (সিংহভাগ ক্ষেত্রে কোনও আন্তঃসরকারি সংস্থা বা আন্তর্জাতিক বেসরকারি সংস্থা) প্রধানের অধীনে কাজ করে থাকেন। সহদূতেরা তাদের বিশেষায়িত ক্ষেত্রের সাথে সম্পর্কিত এমন সব বিভিন্ন সমস্যা, প্রশ্ন ও বিষয়াবলীর উপর নজর রাখেন, যেগুলিতে কোনও কার্য-পদক্ষেপ গ্রহণের প্রয়োজন পড়তে পারে। এই নিমিত্তে তারা অংশগ্রহণের উদ্দেশ্যে অনুষ্ঠান পরিকল্পনা, গ্রহণযোগ্য সিদ্ধান্ত, বিভিন্ন বন্দোবস্ত ও কার্যসূচি ব্যবস্থাপনা, গবেষণাসহ প্রয়োজন পড়লে জাতীয় অ্যাকাডেমি, শিল্পখাত ও উপরোল্লিখিত সংস্থাগুলিতে তাদের নিজরাষ্ট্রের স্বার্থের প্রতিনিধিত্ব করতে পারেন।  কদাচিৎ একজন সহদূতের বিশেষ দায়িত্ব বা বিশেষজ্ঞ ভূমিকা থাকে। যেমন সাংস্কৃতিক সহদূত, শুল্ক সহদূত, পুলিশ কর্মকর্তা সহদূত, শ্রম সহদূত, আইনি সহদূত, সংযোগরক্ষক কর্মকর্তা সহদূত, সামরিক সহদূত, সংবাদমাধ্যম সহদুত, কৃষি সহদূত, বাণিজ্যিক সহদূত, সামুদ্রিক সহদূত ও বিজ্ঞান সহদূত এগুলির কিছু উদাহরণ।   আরও দেখুন   সংবাদ সচিব   স্থলাভিষিক্ত ভারপ্রাপ্ত কর্মকর্তা (শার্জে দাফেয়ার)   তথ্যসূত্র   গ্রন্থ ও উৎসপঞ্জি   Craig, Gordon A. (1949) "Military diplomats in the Prussian and German service: the attachés, 1816-1914." Political Science Quarterly (1949): 65-94 online.    Cullen, Glen T. (1999).  "Preparing for battle: Learning Lessons in the US Army during World War I."  U.S. Army Command and General Staff College (CGSC),  Combined Arms Research Library.  ---. Office of the Chief of Staff, Second (military) Information Division. (1906). Reports  of the Military Observers attached to the Armies in Manchuria during the Russo-Japanese War, Vol. I; (1907). Vol. II. Washington, D.C.: Government Printing Office.  Sisemore, James D. (2003).  "The Russo-Japanese War, Lessons Not Learned."  CGSC.  ---. (1907). The Russo-Japanese War, Reports from British Officers Attached to the Japanese Forces in the Field, Vol. I; (1908).  Vol. II.  London: General Staff.  বিষয়শ্রেণী:কূটনৈতিক পদমর্যাদা বিষয়শ্রেণী:ভূমিকা অনুযায়ী জনসংযোগ ব্যক্তি বিষয়শ্রেণী:সরকারি পেশা বিষয়শ্রেণী:উপাধি
এ. কে. এম. শাহজাহান কামাল (১ জানুয়ারি ১৯৫০ - ৩০ সেপ্টেম্বর ২০২৩) ছিলেন বাংলাদেশের একজন রাজনীতিবিদ, মুক্তিযোদ্ধা ও ব্যবসায়ী। তিনি তৎকালীন নোয়াখালী-১১ ও লক্ষ্মীপুর-৩ আসনের সংসদ সদস্য ছিলেন। শেখ হাসিনার তৃতীয় মন্ত্রিসভায় তিনি বেসামরিক বিমান পরিবহন ও পর্যটন মন্ত্রী হিসেবে দায়িত্ব পালন করেন। তিনি আওয়ামী লীগের কেন্দ্রীয় কমিটির সদস্য ছিলেন।   প্রাথমিক জীবন  এ. কে. এম. শাহজাহান কামাল ১ জানুয়ারি ১৯৫০ সালে তৎকালীন পূর্ব পাকিস্তানের লক্ষ্মীপুর পৌরসভার আটিয়াতলীতে জন্মগ্রহণ করেন। তার পিতার নাম ফরিদ আহমেদ এবং মাতা মাছুমা খাতুন। তার স্ত্রীর নাম ফেরদৌসি কামাল। এই দম্পতীর এক পুত্র ও তিন কন্যা।  তার ছোট ভাই ঢাকা বিশ্ববিদ্যালয়ের উপাচার্য এ এস এম মাকসুদ কামাল।   শিক্ষাজীবন  শাহজাহান কামাল ১৯৬৩ সালে তৎকালীন লক্ষ্মীপুর মডেল হাইস্কুল (বর্তমানে লক্ষ্মীপুর আদর্শ সামাদ সরকারি উচ্চ বিদ্যালয়) থেকে এসএসসি, চৌমুহনী সরকারী সালেহ আহমেদ (এস.এ) কলেজ থেকে ১৯৬৫ সালে এইচএসসি পাস করেন এবং একই কলেজ থেকে বিএ ডিগ্রি অর্জন করেন। তারপর তিনি ঢাকা বিশ্ববিদ্যায়ে এম এ শ্রেনীতে এবং আইন বিভাগেও ভর্তি হন।   কর্মজীবন  শাহজাহান কামাল ২০০৯ সালে জনতা ব্যাংকের পরিচালনা পর্ষদের সদস্য হিসেবে দায়িত্ব পালন করেন।   রাজনৈতিক জীবন  শাহজাহান কামাল ঢাকা বিশ্ববিদ্যালয়ে অধ্যয়নকালে ১৯৬৬ সালের ৬ দফা ও ১৯৬৯ এর গণঅভ্যুত্থানে সক্রিয় অংশগ্রহণ করেন। এসময় আগরতলা ষড়যন্ত্র মামলা থেকে শেখ মুজিবুর রহমানের মুক্তির দাবিতে রাজপথের আন্দোলনে সক্রিয় ভূমিকা রাখেন।  ১৯৭২ সালে লক্ষ্মীপুর আওয়ামী লীগের সাধারণ সম্পাদক নির্বাচিত হন।  ১৯৭৩ সালের প্রথম জাতীয় সংসদ নির্বাচনে তিনি তৎকালীন নোয়াখালী-১১ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন।  ১৯৮৫ সালে লক্ষ্মীপুর জেলা আওয়ামী লীগের সভাপতি মনোনীত হন।  ২০১১ সালে তিনি লক্ষ্মীপুর জেলা পরিষদের প্রশাসক হিসেবে দায়িত্ব পালন করেন।  ২০১৪ সালের দশম জাতীয় সংসদ নির্বাচনে তিনি লক্ষ্মীপুর-৩ আসন থেকে বাংলাদেশ আওয়ামী লীগের প্রার্থী হিসেবে বিনা প্রতিদ্বন্দিতায় সংসদ সদস্য মনোনীত হন।  ৩ জানুয়ারি ২০১৮ সালে তিনি বেসামরিক বিমান ও পর্যটন মন্ত্রণালয়ের দায়িত্ব পান এবং ৮ জানুয়ারি ২০১৯ পর্যন্ত এ দায়িত্ব পালন করেন।  ২০১৮ সালের একাদশ জাতীয় সংসদ নির্বাচনে তিনি লক্ষ্মীপুর-৩ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন। এই সংসদে তিনি মুক্তিযুদ্ধ বিষয়ক মন্ত্রণালয় সম্পর্কিত সংসদীয় স্থায়ী কমিটি এবং সরকারি প্রতিশ্রুতি সম্পর্কিত কমিটির সদস্য হিসেবে দায়িত্ব পালন করন।  আওয়ামী লীগের কেন্দ্রীয় কমিটির সদস্য হিসেবে দায়িত্ব পালন করেন।   মৃত্যু  এ. কে. এম. শাহজাহান কামাল ৩০ সেপ্টেম্বর ২০২৩ রাত ৩.১৯ মিনিটে ঢাকার এভারকেয়ার হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৫০-এ জন্ম বিষয়শ্রেণী:২০২৩-এ মৃত্যু বিষয়শ্রেণী:বাংলাদেশী মুসলিম বিষয়শ্রেণী:লক্ষ্মীপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রথম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশের বেসামরিক বিমান পরিবহন ও পর্যটন মন্ত্রী বিষয়শ্রেণী:শেখ হাসিনার তৃতীয় মন্ত্রিসভার সদস্য বিষয়শ্রেণী:একাদশ জাতীয় সংসদ সদস্য
জুনায়েদ সিদ্দিক (; জন্ম ৬ ডিসেম্বর ১৯৯২) পাকিস্তানের জন্মগ্রহণকারী একজন সংযুক্ত আরব আমিরাতের ক্রিকেটার। ২০১৯ এর অক্টোবরে, সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে সংযুক্ত আরব আমিরাতের দলে সংযুক্ত করা হয়েছিল। ১৮ই অক্টোবর, ২০১৯ তারিখে তিনি ওমানের বিপক্ষে সংযুক্ত আরব আমিরাতের হয়ে টোয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন। ডিসেম্বর ২০১৯ সালে, তাকে ২০১৯ সংযুক্ত আরব আমিরাত ত্রি-দেশীয় সিরিজের জন্য একদিনের আন্তর্জাতিক (ওডিআই) স্কোয়াডে অন্তর্ভুক্ত করা হয়েছিল। তিনি ৮ ডিসেম্বর ২০১৯ তারিখে মার্কিন যুক্তরাষ্ট্রের বিপক্ষে সংযুক্ত আরব আমিরাতের হয়ে ওডিআই ক্রিকেটে অভিষেক করেন। ২০২০ সালের জানুয়ারিতে ওমানে অনুষ্ঠিত ২০২০ ওমান ত্রি-দেশীয় সিরিজে দলীয় স্কোয়াডে তার নাম অন্তর্ভুক্ত ছিল।   তথ্যসূত্র    বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:আমিরাতি ক্রিকেটার বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার বিষয়শ্রেণী:মুলতান থেকে আগত ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:মুলতানের ব্যক্তি
সুজাবাদ কেল্লা বাংলাদেশের ঝালকাঠি জেলার অন্তর্গত একটি বিলুপ্ত ঐতিহাসিক মোগল স্থাপনা। তৎকালীন সুবাহ বাংলার দক্ষিণাঞ্চলে মগ শাহজাদা সুজা ১৬৫৪ সালে সুজাবাদ গ্রামের পত্তন করেন এবং মগ জলদস্যুদের দমন এবং তাদের আক্রমণ প্রতিহত করার জন্য সুজাবাদ গ্রামে দুটি কেল্লা নির্মাণ করেন। কেল্লা দুটির একটি মাটি এবং অন্যটি ইট দিয়ে তৈরি। কেল্লা দুটি যথাক্রমে অন্দর এবং বাইর কেল্লা নামে পরিচিত ছিল।  বিষয়শ্রেণী:নলছিটি উপজেলা বিষয়শ্রেণী:ঝালকাঠি জেলার দর্শনীয় স্থান বিষয়শ্রেণী:ঝালকাঠি জেলার ভবন ও স্থাপনা বিষয়শ্রেণী:বাংলাদেশের দুর্গ বিষয়শ্রেণী:মুঘল স্থাপত্য
সৈয়দ আহসান আলী সিডনী (জন্ম: ৩ অক্টোবর, ১৯৩৮ — মৃত্যু, ১৪ ফেব্রুয়ারী, ২০০২) একজন বাংলাদেশী অভিনেতা। ৭০ এবং ৮০র দশকের বিভিন্ন সিনেমা এবং টিভি নাটকের পরিচিত মুখ ছিলেন সুদর্শন সৈয়দ আহসান আলী। তার ডাকনাম সিডনীও সমধিক পরিচিত ছিল। তার অভিনীত উল্লেখযোগ্য চলচ্চিত্র হলো — পায়ে চলার পথ (১৯৭৩), মেঘ বিজলী বাদল (১৯৮৩) এবং ডানপিটে ছেলে (১৯৮০)। ঢাকায় বাংলা নাটক ও চলচ্চিত্রের কিংবদন্তি অভিনেতা সৈয়দ আহসান আলী বাংলাদেশ টেলিভিশনে (বিটিভি) প্রথম জাতীয় পুরস্কার বিজয়ী অভিনেতা ছিলেন।   ব্যক্তিগত জীবন  সৈয়দ আহসান আলী, বিয়ে করেছিলেন শিক্ষাবিদ সুরাইয়া আহসানকে। সিডনীর ছেলে জিতু আহসান বাবার মতো অভিনেতা হয়েছেন।  সিডনীর পিতা সৈয়দ মোহাম্মদ আলী ছিলেন একজন জমিদার এবং তার শ্বশুর মৌলভী এমদাদ আলী, ব্রিটিশ ভারতের একজন জেলা ম্যাজিস্ট্রেট ছিলেন।   সেন্ট গ্রেগরী স্কুলের ১৯৫৫ সালের ব্যাচ ছিলেন সিডনী।   অভিনয় জীবন  কলেজ জীবনে নায়ক বুলবুল আহমেদ, নাজমুল হুদা বাচ্চুসহ অন্যান্য বন্ধুবান্ধবদের নিয়ে নাট্যশিল্প গোষ্ঠী গড়ে তুলেছিলেন।  চলচ্চিত্রে তার অভিষেক ঘটেছিল চিত্রনায়িকা কবরীর সাথে চোরাবালিতে, সেখানে তার অভিনয় প্রশংসিত হয়েছিল। সূর্যকন্যা ছায়াছবিতে অভিনেত্রী জয়শ্রী কবিরের বিপরীতে ছিলেন সিডনী। এই ছবিতে আইকনিক গান যা এখনো সবার মুখে মুখে ফেরে ‘চেনা চেনা লাগে তবু অচেনা’-তে তার অভিনয়ও সবার মনে গেথেছিল। তার অভিনীত উল্লেখযোগ্য চলচ্চিত্রগুলো হলো — দহন, সূর্য ওঠার আগে, মায়ামৃগ, রূপালী সৈকতে, স্বামী, আয়না, ফুলশয্যা ইত্যাদি।  তার অভিনীত উল্লেখযোগ্য নাটকগুলো হলো — সাত আসমানের সিড়ি, জোনাকী জ্বলে, একটি সেতুর গল্প, হাজার বছর পরে, আমি তুমি সে, সাতজন যাত্রী প্রভৃতি।   টেলিভিশন উপস্থিতি  +উল্লেখযোগ্য নাটক তালিকাবছরশিরোনামপরিচালকসহশিল্পীচ্যানেলটীকা১৯৮২একটি সেতুর গল্পমোস্তাফিজুর রহমানজিতু আহসানবিটিভিনাটক১৯৮৪পার্লমোস্তাফিজুর রহমানজিতু আহসানবিটিভিনাটকশেষ মানুষের ঠিকানাসৈয়দ সিদ্দিক হোসেনজিতু আহসানবিটিভিনাটক১৯৮৫সাতজন যাত্রীমোস্তাফিজুর রহমানজিতু আহসানবিটিভিনাটক১৯৯০জোনাকী জ্বলেজিয়া আনসারীজিতু আহসানবিটিভিধারাবাহিক নাটক১৯৯৩উপটকুটো ছাইসৈয়দ সিদ্দিক হোসেনঅপু সরকার, জিতু আহসানবিটিভিনাটক১৯৯৫এক নক্ষত্রের নিচেসৈয়দ সিদ্দিক হোসেনরুবিনা পারভিন রুনা, জিতু আহসানবিটিভিনাটক১৯৯৬খেলা বিটনগর খেলাসৈয়দ আহসান আলীতনিমা হামিদ, জিতু আহসানবিটিভিনাটক   মৃ্ত্যু  ২০০২ সালের ১৪ ফেব্রুয়ারী দীর্ঘ রোগভোগের পর সৈয়দ আহসান আলীর ঢাকায় মৃত্যু ঘটে। তার স্ত্রী সুরাইয়া আহসান ২০১৯ সালের ১২ জুলাই নিউ ইয়র্কের কুইন্স হাসপাতালে ৮০ বছর বয়সে মৃত্যুবরণ করেন।   তথ্যসূত্র   বিষয়শ্রেণী:২০০২-এ মৃত্যু বিষয়শ্রেণী:১৯৩৮-এ জন্ম